हिज स्टोरी

हिज स्टोरी  ही प्रशांत भागिया दिग्दर्शित एक भारतीय, हिंदी भाषेतील रोमँटिक नाट्य वेब सिरीज आहे. ही अल्टबालाजी आणि झी५ ची मूळ मालिका आहे, जी २५ एप्रिल २०२१ रोजी प्रदर्शित झाली. यात सत्यदीप मिश्रा, प्रियामणी राज आणि मृणाल दत्त यांच्या प्रमुख भूमिका आहेत. ही मालिका तनवीर बुकवाला आणि डिंग एंटरटेनमेंट यांनी निर्मित केली आहे आणि ती सुपरन वर्मा आणि रितू भाटिया यांनी लिहिली आहे. ही मालिका साक्षी (प्रियामणी), तिचा नवरा कुणाल (मिश्रा) आणि त्याचा प्रियकर प्रीत (दत्त) यांच्या आयुष्याभोवती फिरते आणि समाज आणि कुटुंबाकडून समलैंगिकांना स्वीकारण्याच्या सामाजिक मुद्द्याभोवती आहे.

मालिकेत ८ भाग आहे, व प्रत्येक भाग हा २२-२५ मिनीटांचा आहे.

 संगीत 
या मालिकेत ५ मूल गाणी आहे. मालिकेच्या त्यांच्या पुनरावलोकनात, अमर उजाला यांनी संगीत दिग्दर्शक कार्तिक शाह, अभिरुची चंद आणि अभिषेक अरोरा यांच्या मूळ संगीतासाठी आणि पार्श्वगायिका सुकन्या पुरकायस्थ यांच्या "नैना काहे भर आये" या गाण्याच्या सादरीकरणासाठी कौतुक केले.

 प्रकाशन आणि समालोचन 
ही मालिका २५ एप्रिल २०२१ रोजी अल्टबालाजी आणि झी५ च्या डिजिटल प्लॅटफॉर्मवर प्रदर्शित झाली. बॉलीवूड हंगामाने असे वृत्त दिले होते की, भारतातील LGBTQIA+ समुदायाविरुद्ध असलेल्या सामाजिक भेदभावामुळे निर्मात्यांनी कथेचा शेवट बदलला होता. वास्तविक समाजात समुदायाप्रती असलेल्या पूर्वग्रहदूषित वातावरणात बदल झाला तर मालिकेचा दुसरा सीझन होऊ शकतो असेही त्यांनी सांगितले. मिश्रा आणि दत्त यांच्यात चित्रित केलेले विविध अंतरंग दृश्ये देखील निर्मात्यांनी स्व-सेन्सॉरशिप म्हणून संपादित केली होती, जेणेकरून प्रदर्शन अडचणीत येऊ नये. फ्कत काही गुप्त चुंबन दृश्ये ठेवली गेली.

 संदर्भ 

वर्ग:वेब मालिका
वर्ग:समलैंगिकता
वर्ग:२०२१ मध्ये सुरू झालेल्या भारतीय टेलिव्हिजन मालिका